Sageli usaldab Issand oma ülesannete täitmise just nõrkadele ja eksinuile, pannes neid proovile. See on hoopis teistsugune lähenemine, kui inimeste juures tavaks on. Inimene hindab ju ikka tublidust ja korralikkust. Me tahaksime tõmmata piire, et need kõlbavad ja teised mitte. Aga, kes teab, milline hinnang antakse kord meile?  Me ei tohiks olla kohtumõistjad. Jeesus hoiatas jüngreid: «Mis mõõduga te mõõdate, sellega mõõdetakse ka teile.» Ainult Jumala arm laseb inimesel vabaneda oma hoiakutest. Nii otsib Issand hea karjasena üles oma jüngri ja küsib ainult üht: «Kas sa armastad mind?» Peetrus vastab Issandale: «Sina tead kõik.»